La mesura és aplicable a tot Catalunya, tant en l'àmbit públic com en l'àmbit privat.
Més del 60% dels brots declarats i actualment actius a Catalunya tenen el seu origen en les trobades de persones d'àmbit familiar i de caràcter social, externes a la bombolla de convivència.
D'altra banda, molts dels contagis provenen de persones que no tenen símptomes i, per tant, fan vida normal sense saber que són agents actius de transmissió.
Amb la limitació de les trobades grupals s'espera aplanar la corba i evitar que s'hagin d'adoptar mesures més limitadores, com confinaments totals o parcials.
La decisió de limitar-les a 6 persones respon a 3 objectius:
Si us trobeu amb persones amb qui no conviviu:
La limitació no és aplicable si les persones que es reuneixen són convivents.
Es recomana que els grups que es troben siguin el més estables possible per minimitzar les cadenes de transmissió i, en cas que aparegui un cas positiu de coronavirus, es pugui fer un millor control i detecció de contactes.
S'han de mantenir i extremar les mesures de protecció, en totes les reunions, excepte en el cas que totes les persones que hi participen formin part del grup de convivència habitual.
Les persones amb símptomes de COVID-19 i les qui estiguin en aïllament o quarantena no poden participar en trobades i/o reunions.
La limitació afecta les trobades que es realitzen tant al carrer (àmbit públic) com als domicilis (àmbit privat).
La mesura també és aplicable en qualsevol espai exterior, incloses les taules ubicades en terrasses, restaurants i bars, amb un màxim de 6 persones per taula, mantenint la distància mínima entre taules.
Qualsevol trobada, sigui planificada o casual, està subjecta a aquesta limitació (excepte en els casos explícitament indicats a la norma).
La mesura no afecta les reunions laborals, tot i que es recomana màxima prudència.
Els mitjans de transport públic queden exclosos d'aquesta limitació.
La mesura no s'aplica en l'àmbit docent ni en les activitats de lleure infantil i juvenil, com ara les extraescolars.
D'altra banda, les escoles s'organitzen en grups estables de convivència, és a dir, agrupacions d'alumnes amb uns professors fixes de referència que desenvolupen les classes i les activitats amb el mínim contacte amb d'altres grups.
Les activitats culturals, d'arts escèniques i musicals, cinema o exposicions, no es consideren incloses en aquesta prohició, sempre que compleixin les indicacions de seguretat aprovades pel PROCICAT.
La mesura tampoc no afecta biblioteques, arxius, museus i monuments, sempre que compleixin les indicacions de seguretat aprovades pel PROCICAT.
Les activitats lúdiques i recreatives, com ara parcs d'atraccions i parcs infantils, queden excloses d'aquesta limitació, sempre que compleixin les indicacions de seguretat aprovades pel PROCICAT.
De tota manera, en el cas dels parcs infantils, convé no accedir-hi si hi ha molts infants per evitar aglomeracions.
La limitació no aplica en activitats esportives, com ara piscines descobertes, gimnasos i altres instal·lacions d'aquest tipus.
La mesura no afecta els actes religiosos, com casaments, celebracions i cerimònies fúnebres.
Les activitats de culte no estan subjectes a aquesta mesura.
El dret de manifestació es pot exercir en les condicions que determini l'autoritat competent, i sempre i quan es compleixin les limitacions establertes amb caràcter general per les autoritats sanitàries en els espais públics.